In nomine sanctæ  individuæ Trinitatis, HUGO divinâ præordinante clementiâ Rex Francorum. Si cultis  Deo dicatis locis, ob remedium  salutem animarum nostrarum conferre cupimus, non solùm temporalem credimus nobis augmentari dignitatem, verùm etiam æternam recepturos nos in cœlis haud dubitamus mansionem. Quapropter noverit omnium sanctæ Dei Ecclesiæ fidelium: tàm præsentium quàm futurorum sollertia, quoniam adiit nostræ celsitudinis clementiam Odo venerabilis Abbas, humiliter supplicando efflagitans, quatinùs præcepta quæ antecessores nostri, Francorum scilicet Reges, Sanctæ  intemeratæ Virgini Mariæ, Sanctóque fecerant Filiberto Confessori præcellentissimo, jam prænotato Abbati, omnibúsque monachis ejus nutu subditis, præcepto nostræ auctoritatis corroboraremus; pro Dei Sanctorúmque omnium amore, atque pro salute animæ meæ, conjugisque meæ, seu filii nostri Rotberti Regis, necnon  pro perpetuâ prosperitate nostrâ, ac statu regni nostri. Quorum petitionibus annuentes, concedimus jam prælibato Abbati, abbatiam S. Valeriani Martyris, quæ est sita in pago Cabillonensi, super Sagonnam, quâ ipse corpore quiescit. Castrum quoque Trinorchium, quod est ex jam dictâ abbatiâ,  reliqua ut in diplomate Ludovici Transmarini, iisdem penè verbis, nisi quòd pro cespitatico habet sospitaticum: hac verò conclusione. Unde hoc nostræ Altitudinis præceptum fieri, prædictóque Abbati Odoni dari jussimus, per quod ipse, suíque successores, memoratas res, quas modò concedimus,  præterito concessimus, ritu perpetuò teneant atque possideant. Et hoc nostræ auctoritatis præceptum inviolabile permaneat, sigillo nostro insigniri jussimus. Ragenaldus Cancellarius subscripsit. Signum HUGONI Regis. Anno II. regnante Hugoni Rege. Data XI. Kalendas Junii. Le Roi représenté dans le sceau, n’étend pas la main droite, comme un Evêque qui bènit, ainsi que dit le P. Chifflet; mais il tient une main de Justice.